**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 53**

**din 27 aprilie 2023**

**privind aprobarea acordului de colaborare între municipiul Câmpulung Moldovenesc și Asociația de Psihiatrie Socială din România în vederea organizării evenimentului „REPERE ACTUALE ÎN PSIHIATRIA COMUNITARĂ”**

Consiliul Local al municipiului Câmpulung Moldovenesc, întrunit în ședința ordinară din data de 27 aprilie 2023;

Având în vedere:

-Referatul de aprobare a primarului municipiului Câmpulung Moldovenesc, înregistrat la nr. 13691 din 10.04.2023;

-Raportul Direcției economice din cadrul primăriei municipiului Câmpulung Moldovenesc, înregistrat la nr. 13692 din 10.04.2023;

-Raportul Compartimentului juridic din cadrul primăriei municipiului Câmpulung Moldovenesc, înregistrat la nr. 13693 din 10.04.2023;

-Raportul Compartimentului CNIPT din cadrul primăriei municipiului Câmpulung Moldovenesc, înregistrat la nr. 13694 din 10.04.2023;

-Avizul Comisiei de specialitate a Consiliului Local;

-Solicitarea Asociației de Psihiatrie Socială din România, înregistrată la nr. 12106 din 31.03.2023;

-Prevederile art.5 alin.(3) din Legea nr. 273/2006 privind finanțele publice locale, cu modificările și completările ulterioare și dispozițiile cap. II, pct.8 lit. b), anexa nr. 2 din același act normativ;

În temeiul art. 129 alin. (2) lit. e), alin. (7) lit. c), alin. 9 lit. a), art. 140 alin. (1) și art. 196 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**HOTĂRĂȘTE:**

**Art.1.**(1)Se aprobă acordul de colaborare între municipiul Câmpulung Moldovenesc și Asociația de Psihiatrie Socială din România, în vederea organizării evenimentului **„REPERE ACTUALE ÎN PSIHIATRIA COMUNITARĂ”**, conform anexei care face parte integrantă din prezenta hotărâre.

(2)Se aprobă finanțarea evenimentului din bugetul local al municipiului Câmpulung Moldovenesc cu suma de 20000 lei din capitolul 67.02. - „Cultură, recreere și religie”.

**Art.2.**Primarul Municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,**  **Macovei Virgil** |  | **Contrasemnează:**  **SECRETAR GENERAL**  **AL MUNICIPIULUI**  **Erhan Rodica** |